stanford-oval/wikipedia huggingface dataset:
אכילה רגשית
הגדרה

אכילה רגשית מוגדרת כ"עלייה בצריכת מזון כתגובה לרגשות שליליים" והיא נחשבת לדרך התמודדות הסתגלותית עם רגשות קשים. אף על פי שאכילה רגשית איננה רשומה במדריך לאבחון וסטטיסטיקה של הפרעות נפשיות, היא נחשבת לסוג של הפרעת אכילה ומטופלת ככזו.
אכילה רגשית משמשת גם להתמודדות עם לחצים חברתיים או פסיכולוגיים. מחקרים זיהו קשרים רבים בין אכילה רגשית לבין הפרעות אכילה אחרות כמו בולימיה, אנורקסיה נרבוזה והפרעת אכילה כפייתית (אנ').
זיהוי מצבים של אכילה רגשית והפרעות אכילה נוספות מתבצע באמצעות מבחן המכונה "השאלון ההולנדי" ובו סולם המאפשר לסווג את הרגלי האכילה הבאים:
אכילה מאופקת, המלווה בחששות לגבי דיאטה ושמירה על המשקל,
אכילה רגשית - אכילת יתר כתגובה לרגשות שליליים או כדרך להפחתת רגשות שליליים,
אכילה חיצונית - אכילת יתר של מזון בעל מראה, מרקם או ריח מושכים.
השפעתה של אכילה רגשית

אכילה רגשית היא דרך התמודדות עם רגשות שליליים המניבה תוצאות באופן זמני, ולא מטפלת בגורמי הלחץ שיצרו מלכתחילה את הרגשות השליליים. אכילה כזו גורמת לרמות אינסולין גבוהות הגורמות לגלוקוקורטיקואידים להזרים למחזור הדם אנזימים הסופחים את אבות המזון ומאחסנים אותם ברקמת השומן הבטני. לכן, מי שמתמודד עם אכילה רגשית נמצא בסיכון גבוה יותר להשמנה בטנית, המעודדת בתורה מחלות לב וכלי דם.
מחקרים הראו כי אכילה רגשית שמאופיינת לרוב בצריכה גבוהה של סוכרים ושומנים, משחררת במוח אופיואידים שגורמים לגוף להירגע באופן פיזי ממשי. אופיואידים הם רכיבים פעילים המצויים בסמים כמו קוקאין והרואין, כך שהאכילה הרגשית ממכרת ויהיה קשה להפסיק אותה ללא תוכנית מסודרת.
טיפול

ישנן דרכים רבות שבהן אפשר להפחית את רמת המצוקה הרגשית, ללא אכילה רגשית. הדרך המקובלת היא הקניית הרגלים להתמודדות עם רגשות שליליים ומצוקה נפשית. מחקר משנת 2007 בחן את הקשר בין הרגלי אכילה לדרכי התמודדות עם מצבי מצוקה, ומצא כי אנשים הנוטים לאכילה רגשית נוטים גם להימנע מהתמודדות עם מצבי מצוקה, והאכילה היא אחת מדרכי ההימנעות. החוקרים ממליצים להקנות דרכי התמודדות עם מצבי מצוקה שאינן כוללות אכילה.
דרך נוספת להתמודד עם אכילה רגשית היא פיתוח מודעות המאפשרת להבחין בין מצב של רעב אמיתי למצבי אכילה רגשית. בשיטות אלה האדם שואל את עצמו אם הוא מזהה מאפיינים של אכילה רגשית, כמו השתוקקות למזון שמתפתחת באופן מהיר וספונטני, או אכילה המלווה ברגשות של אשמה או בושה.
במקרים קיצוניים אכילה רגשית עלולה לגרום להתפתחות הפרעות אכילה קשות יותר ואף לסיבוכים פיזיולוגיים. מקרים כאלה דורשים טיפול של פסיכולוג קליני או פסיכולוג רפואי.
ראו גם

אוכל מנחם
הערות שוליים

↑  Jennifer Kromberg PsyD, Emotional Eating? 5 Reasons You Can’t Stop, Psychology Today, ‏2013
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
וסילי לאונטיף

| --- | --- |

וסילי לאונטיף ב-1973
 לידה:  5 באוגוסט 1906 סנקט פטרבורג, האימפריה הרוסית 
 פטירה:  5 בפברואר 1999 (בגיל 92) ניו יורק, ארצות הברית 
 ענף מדעי:  כלכלה 
 מקום לימודים:  אוניברסיטת סנקט פטרבורג  אוניברסיטת הרווארד  אוניברסיטת הומבולדט של ברלין 
 מנחה לדוקטורט:  לדיסלאוס בורטקיביץ, ורנר זומבארט 
 מוסדות:  אוניברסיטת ניו יורק  אוניברסיטת קיל  אוניברסיטת הרווארד 
 תלמידי דוקטורט:  פול סמואלסון, Alan S. Manne, Hollis B. Chenery, John Burr Williams, ויליאם נ. פארקר, Richard Day, Alfred Haskell Conrad, James M. Malcomson, Robert Triffin, אברם ברגסון, קנת איברסון, קרן פולנסק, רוברט סולו, תומאס שלינג, ורנון סמית', דייל ג'ורגנסון, ריצ'רד קוואנדט, מייקל לובל, Arthur MacEwan, Leon Nathan Moses, James Mitchell Henderson 
 פרסים והוקרה:  מלגת גוגנהיים (1940, 1950)  עמית החברה האקונומטרית (1939)  פרס ברנהרד הארמס (1970)  פרס ג'וסיה וילארד גיבס (1953)  פרס נובל לכלכלה (1973)  עמית מכובד של האגודה האמריקאית לכלכלה  עמית האיגוד האמריקני לסטטיסטיקה  קצין בלגיון הכבוד 
 בן או בת זוג:  Estelle Marks (1932–?) 
 צאצאים:  Svetlana Alpers 
 www.wassily.leontief.net
 
וסילי לאונטיף (ברוסית: Васи́лий Васи́льевич Лео́нтьев‏; 5 באוגוסט 1906 –  5 בפברואר 1999) היה כלכלן יהודי-רוסי-אמריקאי. חתן פרס נובל לכלכלה לשנת 1973 (כזוכה יחיד), בזכות תרומתו לשאלה איך שינויים בסקטור כלכלי אחד משפיעים על סקטור כלכלי אחר. שלושה מתלמידיו זכו אף הם בפרס נובל לכלכלה: פול סמואלסון, רוברט סולו וורנון סמית'.
לאונטיף היה ביקורתי מאוד כלפי הזרם הנאו-קלאסי בכלכלה, וכלכלנים הטרודוקסיים רבים משתמשים בפיתוחים של שיטותיו.
קורות חיים

וסילי לאונטיף נולד ב-1906 במינכן לאב, שנקרא אף הוא וסילי לאונטיף, שהיה פרופסור לכלכלה ומשפחתו פרובוסלבית, ולאם יהודייה מאודיסה. הוא למד באוניברסיטת סנקט פטרבורג. ב-1925 עזב את רוסיה והמשיך את לימודיו באוניברסיטת הומבולדט בברלין, אצל ורנר זומבארט. לאחר מכן עבד באוניברסיטת קיל, וב-1931 עבר לארצות הברית. במהלך מלחמת העולם השנייה שירת במשרד לשירותים אסטרטגיים. ב-1932 הצטרף לאוניברסיטת הרווארד, ובשנת 1946 קיבל שם תואר פרופסור.
בשנת 1932 נשא לאישה את המשוררת אסטלה מרקס, וב-1936 נולדה בתם היחידה, ד"ר סבטלנה אלפרס (אנ'), מבקרת אמנות.
ראו גם

מודל הקשר-אולין
הערות שוליים

↑  הערך "וסילי לאונטיף", באתר אקו-ויקי
| זוכי פרס נובל לכלכלה |
| --- | --- | --- |
| 1969–1975 | פריש, טינברגן (1969) • סמואלסון (1970) • קוזנץ (1971) • היקס, ארו (1972) • לאונטיף (1973) • מירדאל, האייק (1974) • קנטורוביץ', קופמאנס (1975) |  |
| 1976–2000 | פרידמן (1976) • אולין, מיד (1977) • סיימון (1978) • שולץ, לואיס (1979) • קליין (1980) • טובין (1981) • סטיגלר (1982) דברה (1983) • סטון (1984) • מודיליאני (1985) • ביוקנן (1986) • סולו (1987) • אלה (1988) • הוולמו (1989) • מרקוביץ, מילר, שארפ (1990) • קוז (1991) • בקר (1992) • פוגל, נורת' (1993) • הרסני, נאש, זלטן (1994) • לוקאס (1995) • מירליס, ויקרי (1996) • מרטון, שולס (1997) • סן (1998) • מנדל (1999) • הקמן, מקפאדן (2000) |  |
| 2001 ואילך | אקרלוף, ספנס, שטיגליץ (2001) • כהנמן, סמית' (2002) • אנגל, גריינג'ר (2003) • קידלנד, פרסקוט (2004) • אומן, שלינג (2005) • פלפס (2006) • הורוביץ, מסקין, מאירסון (2007) • קרוגמן (2008) • אוסטרום, ויליאמסון (2009) • דיאמונד, מורטנסן, פיסרידס (2010) • סימס, סרג'נט (2011) • רות, שפלי (2012) • פאמה, הנסן, שילר (2013) • טירול (2014) • דיטון (2015) • הארט, הולמסטרום (2016) • ת'יילר (2017) • נורדהאוס, רומר (2018) • קרמר, באנרג'י, דופלו (2019) • מילגרום, וילסון (2020) • אימבנס, אנגריסט, קארד (2021) • ברננקי, דיימונד, דיבוויג (2022) • גולדין (2023) • אג'מולו, ג'ונסון, רובינסון (2024) |  |
| --- | --- |
בקרת זהויות :  NLI: 987007308333105171  PLWABN: 9810628649105606  BIBSYS: 90061871  BNE: XX838106  BnF: cb119124986 (data)  CANTIC: a1097913x  CiNii: DA00177881  GND: 118727621  ISNI: 0000 0001 0876 1240  LCCN: n50049887  LNB: 000114969  MGP: 137087  NDL: 00447407  NKC: jn20000603723  NLA: 36169627  NLG: 118662  NSK: 000058930  NTA: 068474679  RERO: 02-A003513413  SELIBR: 316773  SNAC: w68w4zmf  SUDOC: 026983826  Trove: 1223414  VIAF: 19680383   WorldCat (עם VIAF): 19680383 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
כאבי שרירים רב-שיגרוניים

| --- | --- |
כאבי השרירים הרב-שיגרוניים ממוקמים בדרך כלל בכתפיים ובאגן
כאבי השרירים הרב-שיגרוניים ממוקמים בדרך כלל בכתפיים ובאגן
 תחום:  ראומטולוגיה 
 תסמינים:  chronic secondary musculoskeletal pain 
 טיפול:  פרדניזון  טוסיליזומב  פרדניסולון  מתוטרקסט  etanercept 
 קישורים ומאגרי מידע
 eMedicine:  330815 
 MeSH:  D011111
 MedlinePlus:  000415
 סיווגים
 ICD-11:  FA22 
 
כאבי שרירים רב-שיגרוניים (בלועזית: פולימיאלגיה ראומטיקה, Polymyalgia rheumatica) היא מחלה המאופיינת בכאבים וקשיחות בשרירים, בעיקר בשרירי הצוואר, הכתפיים והאגן. הופעת הכאב יכולה להיות פתאומית או הדרגתית לאורך זמן.
פולימיאלגיה ראומטיקה היא מחלה המופיעה בחולים בגילאי 50 ומעלה, המציגים כאבי שרירים בי-לאטרליים וסימטריים בעלי אופי דלקתי. מרבית החולים מציגים כאבי שרירים וקשיחות ראומטולוגית בבוקר (נמשכת מעל 30 דקות, אך נעלמת ולא מופיעה שוב במהלך היום), עם ההתעוררות משנת הלילה. המחלה נעלמת בדרך כלל תוך כשנה או שנתיים מיום תחילת הטיפול.
המחלה דומה באופייה למחלה שגרונית אחרת הנקראת דלקת עורק הרקה "Giant Cell Arteritis" או בשם אחר "Temporal Arteritis" העלולה לגרום לפגיעה באספקת הדם לעיניים ואף לעיוורון וכן פגיעה בכלי הדם הגדולים בצורה המסכנת חיים. בשל כך בעת אבחון כאבי שרירים רב-שיגרוניים ובמהלך המעקב חשוב לברר הופעה של סימנים היכולים להעיד על הופעת GCA.
אפידמיולוגיה

המחלה משפיעה בדרך כלל על מבוגרים בגיל 50 ומעלה.
הגיל הממוצע לחולה בפולימיאלגיה ראומטיקה הוא 70.
יחס נשים לגברים 1:2 (נשים חולות פי שניים מגברים).
המחלה אופיינית בקרב אנשים לבנים (בעיקר בארצות סקנדינביה).
תסמינים וסימנים

ישנו מגוון רחב של תסמינים וסימנים שיכולים להופיע במהלך המחלה, הנפוצים ביותר הם:
ירידה במשקל הגוף
חום
חולשה כללית
אנמיה
גורמים

הגורמים לפולימיאלגיה ראומטיקה אינם ידועים. במהלך המחלה המערכת החיסונית, מסיבה לא ברורה, תוקפת את האמתחת (בורסה) וגורמת לתגובה הדלקתית המובילה לתסמיני המחלה. מחקרים עדכניים מעידים על כך שגורמי סיכון גנטיים, בעיקר נוכחות הגן HLA-DR4 המקודד לחלבון מסוג I במערך הראשי של התאמה רקמתית (MHC), מעלים את הסיכוי לחלות במחלה. כמו כן, קיימות מספר השערות בנוגע לגורמי סיכון סביבתיים, בעיקר וירוסים ממשפחות האדנווירוס והפרבווירוס, שאם באים במגע עם אדם בקבוצת הסיכון הגנטית, עלולים לגרות את המערכת החיסונית ולגרום למחלה.
אבחון

על מנת לסווג אדם כחולה בפולימיאלגיה ראומטיקה, נקבעו מספר קריטריונים:
גיל 50 ומעלה.
כאב שרירים בילטרלי עם קשיחות בוקר הנמשכת מעל ל-30 דקות למשך למעלה מחודש ברציפות.
כאב שרירים באזורי הצוואר, הגב, הזרוע והירך.
שקיעת דם (ESR) מוחשת (40 מ"מ בשעה ומעלה).
טיפול

הטיפול במחלה מתבסס על קורטיקוסטרואידים, בעיקר פרדניזון הניתנים לתקופה ממושכת (מעל שנה) ומהווים גורם מדכא לפעילות מערכת החיסון. דיכוי זה מחליש את ההליך הדלקתי הגורם למחלה ומוביל להפסקת תסמיני המחלה. מכיוון שפולימיאלגיה ראומטיקה מגיבה היטב גם למינונים קטנים של קורטיקוסטרואידים, חוסר שיפור במצב התסמינים לאחר שלושה ימים של טיפול (במינון מתאים) ראוי שיוביל לאבחון מחודש.
ב-1 במרץ 2023 אישר ה-FDA להשתמש בתרופה Sarilumab (הנמכרת תחת השם קבזרה, באנגלית Kevzara) בתור טיפול למחלה. האישור ניתן רק לאנשים בוגרים שלא הגיבו טוב לטיפול בקורטיקוסטרואידים או שלא יכולים לקבל את הטיפול הזה.
הערות שוליים

↑  FDA Approves First Biologic Treatment for Polymyalgia Rheumatica, Medscape (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רוברט סקוט (פילולוג)

| --- | --- |
אין תמונה חופשית
 לידה:  26 בינואר 1811 הממלכה המאוחדת בונדלי, הממלכה המאוחדת
 פטירה:  2 בדצמבר 1887 (בגיל 76) הממלכה המאוחדת רוצ'סטר, הממלכה המאוחדת
 מדינה:  הממלכה המאוחדת הממלכה המאוחדת
 ידוע בשל:  לקסיקון יווני-אנגלי
 השכלה:  בייליול קולג'  בית הספר סנט ביז 
 מקצוע:  פילולוג
 מעסיק:  אוניברסיטת אוקספורד 
 תפקיד:  דיקן של רוצ'סטר (1870–1887) 
 השקפה דתית:  אנגליקניזם 
 
רוברט סקוט (באנגלית: Robert Scott; ‏26 בינואר 1811 – 2 בדצמבר 1887) היה פילולוג אקדמי בריטי וכומר של הכנסייה האנגליקנית. הוא ידוע בעיקר בזכות הכתיבה המשותפת של הלקסיקון היווני-אנגלי, המכונה בדרך כלל לידל וסקוט, שעדיין נמצא בשימוש היום. סקוט היה גם פרופסור ליוונית באוניברסיטת אוקספורד במשך למעלה משלושים שנה לפני מותו ב-2 בדצמבר 1887.
ביוגרפיה

סקוט נולד ב-26 בינואר 1811 בבונדלי, דבון, אנגליה. הוא התחנך בבית הספר סנט ביס בקאמבריה, ובבית הספר שרוסברי בשרופשייר. הוא למד קלאסיקות בכרייסט צ'רץ', אוקספורד, וסיים תואר ראשון באמנויות (BA) ב-1833.
סקוט הוסמך ב-1835 והחזיק בקולג' של דולו, קורנוול, בין השנים 1845 ל-1850. הוא היה ראש קתדרלת אקסטר מ-1845 עד 1866 והרקטור של דרום לופנהאם, רוטלנד, מ-1850 עד 1854 כשנבחר לתפקיד מאסטר בייליול קולג' באוקספורד. הוא שימש כפרופסור של דיקן אירלנד לפרשנות של כתבי הקודש באוקספורד בין השנים 1861 ל-1870 וכדיקן של רוצ'סטר מ-1870 ועד מותו ב-1887.
סקוט ידוע בעיקר בתור העורך המשותף (עם עמיתו הנרי ג'ורג' לידל) של לקסיקון יווני-אנגלי, המילון הסטנדרטי של השפה היוונית הקלאסית. לפי מהדורת 1925 של הלקסיקון, הפרויקט הוצע במקור לסקוט על ידי מוכר הספרים והמו"ל הלונדוני דייוויד אלפונסו טלבויס; הוא פורסם על ידי הוצאת אוניברסיטת אוקספורד.
בשנת 1872, סקוט נלקח עם שירו "Jabberwocky" של לואיס קרול שפורסם שנה קודם לכן, והוא כתב את התרגום הגרמני הראשון הידוע של היצירה. הוא שיתף את קרול בחילופי מכתבים שבהם טען בצחוק שהגרסה הגרמנית שלו, שנקראת "Der Jammerwoch", היא המקור, כאשר קרול הוא התרגום.
| --- | --- |
בקרת זהויות :  NLI: 987007267826705171  PLWABN: 9810653573705606  BIBSYS: 7052203  BNE: XX1348831  BnF: cb12361693x (data)  CiNii: DA00585527  GND: 104265213  ICCU: RAVV079551  ISNI: 0000 0004 5889 3753  LCCN: n88642602  LNB: 000056854  NDL: 001095723  NKC: skuk0005179  NLA: 35485969  NLG: 134103  NTA: 071955658  SNAC: w65b3x04  SUDOC: 03262199X  Trove: 970322  VcBA: 495/139961  VIAF: 368144783069046755924   WorldCat (עם VIAF): 368144783069046755924
יאן קום

| --- | --- |

 לידה:  24 בפברואר 1976 (בן 48) קייב, ברית המועצות
 מדינה:  ארצות הברית, אוקראינה
 מקום מגורים:  סנטה קלרה
 השכלה:  אוניברסיטת המדינה של סן חוזה
 תקופת הפעילות:  מ-2009 
 מקצוע:  מהנדס, מדען מחשב
 מעסיק:  Yahoo! 
 
יאן קוּם (באנגלית: Jan Koum, באוקראינית: Ян Кум; נולד ב-24 בפברואר 1976) הוא יזם יהודי-אמריקאי, יליד ברית המועצות. מנכ"ל ומייסד חברת וואטסאפ, שבעקבות הצלחת היישומון שלה נרכשה ב-2014 על ידי חברת פייסבוק תמורת 19 מיליארד דולר, במזומן ובמניות.
ביוגרפיה

קום נולד וגדל בכפר קטן ליד פסטוב הסמוכה לקייב שבאוקראינה (בברית המועצות דאז), בן יחיד למשפחה יהודית. אמו הייתה עקרת בית ואילו אביו עבד בחברת בנייה, כמנהל עבודה. המשפחה הייתה ענייה ובבית לא היו אפילו מים חמים.
בשנת 1992, בגלל האנטישמיות בה נתקלו באוקראינה מולדתם, היגר קום עם אמו לקליפורניה שבארצות הברית והשתקע באזור עמק הסיליקון, בעיירה מאונטיין וויו (Mountain View). אביו נשאר באוקראינה ומת ב-1997.
משפחת קום הקטנה והענייה נאלצה להתמודד עם קשיים כלכליים גם במולדת החדשה. את דירתם בת שני החדרים רכשו בעזרה ממשלתית למהגרים עניים, האם עבדה כשמרטפית והבן כמנקה בחנות מכולת. לאוכל הם נעזרו בתלושי מזון של מחלקת הרווחה העירונית.
קום סיים בית ספר תיכון והחל ללמוד לתואר ראשון באוניברסיטת סן חוזה סטייט, אך הפסיק את לימודיו בטרם השלים את התואר. ב-1997 הוא החל לעבוד ביאהו!, כמהנדס תוכנה, משרה שמצא בעזרת בריאן אקטון, מי שלימים יהפוך לשותפו בווטסאפ.
אמו של קום נפטרה ממחלת הסרטן בשנת 2000.
בשנת 2007, אחרי שקום עבד ביאהו! כעשר שנים, עזבו הוא ואקטון את החברה, טיילו כשנה בעולם והחלו לחפש שוב עבודה. שניהם ניסו להתקבל לפייסבוק ושניהם נכשלו.
ב-2009 הקים קום את חברת וואטסאפ ותשעה חודשים אחרי הקמתה הצטרף גם אקטון. קרן הון סיכון סקויה קפיטל השקיעה בשלושה סבבים שונים כ-60 מיליון דולר. בעת המכירה לפייסבוק החזיק קום 45% ממניות החברה (אקטון 20%).
באפריל 2018 הודיע על כוונתו לעזוב את ניהול החברה.
באוקטובר 2021 הוערך הונו בכ-10.6 מיליארד דולר.
הערות שוליים

↑  הפרופיל של קום, באתר פורבס
| --- | --- |
בקרת זהויות :  PLWABN: 9810688262405606  LCCN: n2018001996  VIAF: 65144648379197154889   WorldCat (עם VIAF): 65144648379197154889
הווארד שולץ

| --- | --- |

הווארד שולץ, 2019
 לידה:  19 ביולי 1953 (בן 71) ברוקלין, ארצות הברית 
 מדינה:  ארצות הברית 
 השכלה:  אוניברסיטת צפון מישיגן  תיכון קאנארסי 
 תקופת הפעילות:  מ-1986 
 מעסיק:  זירוקס, Hammarplast, סטארבקס 
 מפלגה:  המפלגה הדמוקרטית 
 www.howardschultz.com
 
הווארד שולץ (באנגלית: Howard Schultz; נולד ב-19 ביולי 1953) הוא איש עסקים יהודי-אמריקאי, כיהן כמנכ"ל ויו"ר רשת בתי הקפה סטארבקס.
קורות חיים

שולץ נולד וגדל בשיכון בברוקלין שבניו יורק, בן למשפחה יהודית ענייה. אביו, פרד, היה חייל משוחרר ונהג משאית ללא השכלה, ואמו איילין עקרת בית. בזכות הצטיינותו בספורט קיבל מלגת לימודים לקולג' וסיים תואר ראשון בתקשורת באוניברסיטת צפון מישיגן ב-1975.
לאחר הלימודים עבד כסוכן מכירות בחברת זירוקס ובהמשך בחברת כלי הבית האמארפלסט (Hammarplast). הוא זיהה את חברת סטארבקס מסיאטל שהזמינה כמויות גדולות של מכונות קפה ביחס לגודלה, שהתבררה כחברה המתמקדת במכירת פולי קפה בחמישה סניפים, שולץ הצטרף אליה כסוכן מכירות. בעקבות התרשמותו מסיור באיטליה, הוא ניסה לשכנע את בעלי החברה לפתוח בתי קפה, וכשלא הצליח בכך עזב את החברה. הוא הקים ב-1985 בית קפה בשם "Il Giornale" ולאחר שנתיים רכש את סטארבקס תמורת 3.8 מיליון דולר, בין השאר בעזרתו של ביל גייטס האב. תוך מספר שנים הפכה החברה בהנהלתו לרשת בתי הקפה הגדולה בעולם.
הוא סיים את תפקידו כמנכ"ל החברה בשנת 2000, אך חזר לתפקיד ב-2008 בעקבות משבר שפקד את החברה. בדצמבר 2016 הודיע כי יעזוב את תפקיד המנכ"ל באפריל 2017 וימשיך לכהן כיו"ר החברה. ביוני 2018 הודיע על התפטרותו מתפקיד היו"ר. במרץ 2022 מונה למנכ"ל זמני וכיהן בתפקיד במשך כשנה.
בשנים 2001–2006 היה שולץ בעל השליטה בקבוצות הכדורסל סיאטל סופרסוניקס מליגת ה-NBA ושל סיאטל סטורם מליגת ה-WNBA.
שולץ הקים את חברת ההשקעות מוורון (Maveron), דרכה הוא מחזיק במניות חברות כגון גרופון, אי ביי ופינקברי. הונו הוערך על ידי פורבס בכ-2.9 מיליארד דולר. הוא חבר המפלגה הדמוקרטית והוזכר כמועמד אפשרי מטעמה לקראת הבחירות לנשיאות ארצות הברית 2020. בינואר 2019 הודיע כי בכוונתו להתמודד כמועמד עצמאי, אך לאחר בחירתו של ג'ו ביידן כמועמד המפלגה הדמוקרטית הודיע כי לא יתמודד לנשיאות.
שולץ נשוי לשרי ואב לשניים.
הערות שוליים

↑  Emily Birnbaum (27 בינואר 2019). "Howard Schultz makes Twitter debut amid 2020 speculation". The Hill. נבדק ב-27 בינואר 2019. {{cite news}}:  (עזרה)
| --- | --- |
בקרת זהויות :  NLI: 987007267860205171  PLWABN: 9810613169305606  BNE: XX1576081  BnF: cb16544722w (data)  CiNii: DA14076215  GND: 107192656X  ISNI: 0000 0001 1649 9529  LCCN: no97052539  NDL: 00681622  NKC: pna2015854476  NLK: KAC201105347  NTA: 239898559  SUDOC: 153500387  VIAF: 57474240   WorldCat (עם VIAF): 57474240
חטיבת הספקטרום וההגנה בסב"ר

| --- | --- |

 פרטים
 מדינה:  ישראל ישראל
 שיוך:   צה"ל
 אירועים ותאריכים
 תקופת הפעילות:  2018–הווה (כ־6 שנים)
 פיקוד
 יחידת אם:   אגף התקשוב וההגנה בסב"ר
 יחידות בת:  מרכז מבצעים להגנה  מרכז מודיעין להגנה  מרכז לוחמת הספקטרום  מרכז טכנולוגי
 דרגת המפקד:    תת-אלוף
 מפקד נוכחי:  תא"ל ל'
 עיטורים
   פרס ביטחון ישראל
חטיבת הספקטרום וההגנה בסב"ר היא יחידה בתוך אגף התקשוב וההגנה בסב"ר והגוף העיקרי העוסק בלוחמת סב"ר הגנתית, אבטחת מידע והגנת המרחב הקיברנטי של ישראל והמערכות האלקטרוניות של צה"ל. בפרט מחלקת ההגנה בסב"ר פועלת להגנה על מערכות התקשורת והמחשבים הצבאיות.
פעילות החטיבה מאפשרת את קיומן של פעילויות מבצעיות ביבשה, באוויר ובים ומייצרת לצה"ל עליונות בממד הקיברנטי.
החטיבה מפעילה אמצעים טכנולוגיים רבים ומגוונים, על מנת לנטרל תקיפות ואיומי סייבר של אויבים ויריבים ובכך משפיעה על כל היחידות בצבא בפעילות הביטחון השוטף ובחירום, ומאפשרת לצה"ל לשמר חופש פעולה בממד הדיגיטלי.
החטיבה בנויה מכמה מרכזים ייחודים: מרכז מבצעים להגנה, מרכז מודיעין להגנה, מרכז טכנולוגי (יחידת מצו"ב), ומרכז לוחמת הספקטרום.
בשנים האחרונות פיתחה החטיבה תורה, אמצעים ויכולות מבצעיות להתמודדות עם איומי תקיפה בממד הקיברנטי, תוך התאמה למציאות המשתנה בשותפות עם כל זרועות הצבא, ארגוני הביטחון והגורמים המדינתיים, והיוותה גורם מעצב, מנחה, מטמיע ומוביל מבצעית. ביוני 2021, החטיבה קיבלה בפעם הראשונה את פרס ביטחון ישראל במעמד נשיא המדינה.
הערות שוליים

1 2   הכירו את חטיבת ההגנה בסייבר, באתר צה"ל, 17 בינואר 2017
↑  עמי רוחקס דומבה, ‏מפקד חדש לחטיבת הספקטרום וההגנה בסב"ר, באתר "IsraelDefense‏", 27 באוקטובר 2021
אברהם בניש

| --- | --- |
אין תמונה חופשית
 לידה:  1811 Strážov, צ'כיה 
 פטירה:  31 ביולי 1878 (בגיל 67 בערך) לונדון, הממלכה המאוחדת של בריטניה הגדולה ואירלנד 
 
אברהם בֶּניש (באנגלית: Abraham Benisch;‏ 1811, סטראז'וב, בוהמיה – 31 ביולי 1878, לונדון, אנגליה) היה עיתונאי יהודי-אנגלי ממוצא בוהמי-אוסטרי.
קורות חיים

נולד למשפחה יהודית בעיירה דוֹרסַאוּ (אנ') שבממלכת בוהמיה, האימפריה האוסטרית (כיום סטרָאז'וב, בצ'כיה). במשך כמה שנים למד רפואה באוניברסיטת וינה, אך נטש את לימודיו לפני שהגיע לתואר.
בשנת 1841 עזב את אוסטריה והתיישב באנגליה, שם חי למשך שארית חייו. למידת העברית ופעילותו הציבורית למען היהודים הבטיחו לו מוניטין רב בקרב היהודים באנגליה. הוא היה עורך ה"ג'ואיש כרוניקל" משנת 1864 ועד 1869, ושוב במהלך השנים 1875–1878, שנת מותו. קידם את הקמת ההתאחדות האנגלו-יהודית בשנת 1871.
בניש נפטר בשכונת הורנסי (Hornsey) שבצפון לונדון ב-31 ביולי 1878.
עבודותיו

Is the Moral Law of Divine Origin, and therefore Binding upon the Jews?, 1842
Two Lectures on the Life and Writings of Maimonides, 1847.
A translation of the Old Testament, published with the Hebrew Text, in 1851,
Pentateuch and Haphtaroth, in Hebrew and newly translated into English (Rodelheim, 1864): vol. 1, Genesis-Leviticus; vol. 2, Numbers-Deuteronomy.
בכורי הלמוד: Being a primer and progressive reading book, with an interlinear translation, preparatory to the study of the Hebrew Scriptures, Longman & Company, 1852
The Principal Charges of Dr. McCaul's " Old Paths" against Judaism, 1858
The question at issue between Judaism and Christianity, and Israel's mission: as exhibited in the controversy between the Eclectic review and the Jewish chronicle., London: Jewish Chronicle Office, 1858.
An Essay on Colenso's Criticism of the Pentateuch and Joshua, 1863.
Judaism Surveyed: Being A Sketch of the Rise and Development of Judaism from Moses to Our Days, a series of five lectures delivered at St. George's Hall, London, in 1874.
כמו כן פרסם את הספר "Elementary Hebrew Grammar" ‏(1852), ואת "Manual of Scripture History" ‏ (1863).
דמיאט

| --- | --- |

רחוב בעיר
 מדינה:  מצרים מצרים
 מחוז:  דמיאט
 שטח:  3.53 קמ"ר
 גובה:  5 מטרים
 אוכלוסייה:  ‏
  ‑ בעיר:  312,863 (1 ביולי 2023)
  ‑ צפיפות:  88,630 נפש לקמ"ר (1 ביולי 2023)
 קואורדינטות:  31°25′00″N 31°49′17″E﻿ / ﻿31.416666666667°N 31.821388888889°E﻿ / 31.416666666667; 31.821388888889 
 אזור זמן:  UTC +2
  מפת מיקום  מפה מפורטת   (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםדמיאט(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםדמיאט  he tabBackground:;tabBorder:#aaa;defaultTab:0;
דֻמיאט (בערבית: دُمياط; בקופטית: ⲧⲁⲙⲓⲁϯ - טמיאטי; ביוונית: Δαμιέτη - דמיאטה) היא עיר נמל על חוף הים התיכון הממוקמת בצפון הדלתה של הנילוס, בירתו של מחוז במצרים הנושא את אותו שם ובישופות של הכנסייה היוונית אורתודוקסית.
על העיר

העיר דמיאט, בירת מחוז דמיאט בצפון מצרים היא עיר נמל הממוקמת בין הים התיכון לנהר הנילוס כ-200 קילומטר צפון-מזרחית לבירה קהיר. לפי אומדן רשמי מתאריך 1 ביולי 2023 אוכלוסיית דמיאט מנתה 312,863 בני אדם.
על העיר > היסטוריה

לעיר היסטוריה ארוכה ומפוארת המתחילה במצרים העתיקה. במקום שכנה עיר בשם תמיאט ששימשה כנמל מרכזי בדלתה. העיר איבדה את חשיבותה בתקופה ההלניסטית עם הקמת עיר הנמל אלכסנדריה.
בתקופת הח'ליפות של בית עבאס הייתה דמיאט לאחד מהנמלים המרכזיים של מצרים ושימשה למסחר עם הודו וסין.
במאות ה-12 וה-13 הייתה העיר מרכז קרבות – כשער כניסה למצרים.
התקפה ראשונה על העיר נערכה בשנת 1169 על ידי כוח ימי משולב של ממלכת ירושלים והאימפריה הביזנטית במטרה לערער את בסיס כוחו של צלאח א-דין, אשר נהדפה על ידי מגיני הנמל.
במסע הצלב החמישי ומסע הצלב השביעי הותקפו העיר ונמלה על ידי כוחות צלבניים מתוך מחשבה כי כיבוש מצרים יבטיח את ביטחונה ושלמותה הטריטוריאלית של ממלכת ירושלים על ידי הסרת האיום המתמיד מצד השושלת האיובית.
בשנת 1217 צר צבא צלבני על העיר דמיאט ולאחר מצור ארוך וקשה כבש את המבצר והנמל בשנת 1219, אך בשנת 1221 הובס הצבא הצלבני בסמוך לעיר אל מנצורה בדרכו לעלות על קהיר.
בשנת 1249 נחת בדמיאט כוח צבאי נוצרי גדול בראשות לואי התשיעי, מלך צרפת, כאקורד הפתיחה של מסע הצלב השביעי. הצבא המצרי שהוצב במבצר השולט על העיר והנמל הופתע ונסוג מהעיר ללא קרב של ממש, ושוב הובס הצבא הצלבני כאשר היה בדרכו לעלות על קהיר על ידי הצבא המצרי בקרב פארסכור, העיר הוחזרה לסולטאן המצרי כחלק מהסכם הכניעה.
על מנת למנוע פלישות נוצריות חוזרות הרס הסולטאן הממלוכי ביברס את המבצר והנמל ובנה אותם מחדש במרחק של מספר קילומטרים מחוף הים התיכון.
על העיר > אתרים בעיר

מסגד עמר אבן אל-עאץ, המסגד השני שהוקם במצרים על ידי הצבא הערבי עם כיבוש מצרים. מסגד זה הפך פעמיים לכנסייה – במהלך כיבוש העיר במסעי הצלב ובנו של לואי התשיעי ז'אן טריסטן הוטבל בו לנצרות.
מסגד אל-מטבולי, מהתקופה הממלוכית.
מסגד אל-בחר, מתקופת האימפריה העות'מאנית.
אל-כוברי אל-קדים, גשר מתחילת המאה ה-20.
סוק אל-חֶ֫סְבׇּה, העיר העתיקה מהתקופה העבאסית.
על העיר > מפעל גז נוזלי

בעיר הוקם, בהשקעה של 1.3 מיליארד דולר אמריקני, הקומפלס תעשייתי SEGAS LNG המשמש לייצוא גז טבעי ממצרים, אשר ממוקם כ-60 קילומטר מפורט סעיד, תוכנן בשנת 2000 ובנייתו החלה ב-2001 ונסתיימה ב-2004. מטען הגז הראשון נשלח מהמפעל בינואר 2005 והוא מתוכנן לאפשר העברה של 5 מיליון טון גז נוזלי בשנה. הקומפלקס כולל מתקן תעשייתי להפיכת הגז לנוזלי, מתקן בדיקה ומדידה, מתקני טיפול טיהור וקירור, מערכת אחסון הכוללת שני מכלי אחסון בנפח 150,000 טון גז נוזלי ומערכת עגינה ומילוי לספינות.
למפעל מוזרם גז טבעי משדות במערב הדלתה של הנילוס הנמצאים במרחק של כ-140 קילומטר מהקומפלקס.
מפעל הגז SEGAS נמצא בבעלות משותפת של חברת התשתיות הספרדית Unión Fenosa, חברת האנרגיה האיטלקית Eni וחברות מצריות להפקת גז.
נמל דמיאט

נמל דמיאט שוכן כ-8.5 קילומטר מערוץ דמיאט של נהר הנילוס, ובמרחק של כ-70 קילומטר מהנמל של פורט סעיד. מתקני הנמל משתרעים על פני שטח של 12 קילומטרים רבועים. אל הנמל מובילה תעלת כניסה באורך של כ-11.4 קילומטר שעומקה 15 מטר ורוחבה 300 מטר. לנמל שני שוברי גלים; מערבי, שאורכו 1640 מטר ומזרחי, שאורכו 738 מטר.
הנמל עתיד להיות מורחב משמעותית בפרויקט בהובלת חברה מכווית במטרה לקבל את מעמד הנמל העיקרי לשינוע מכולות בדלתה של הנילוס.